**Тақырып 6. Жер мәселесі. Көшпелі қоғамның әлеуметтік құрылымы. Қазақ халқының отаршылдыққа қарсы ұлт-азаттық күресі**

**Сырым Датұлы бастаған Кіші жүз қазақтарының ұлт-азаттық көтерілісі**

ХVIII ғасырдың ортасында Ресей үкіметінің қазақ жерін отарлау саясаты пәрменді жүргізіле бастады. Кіші жүз қазақтары бұрыннан қалыптасқан дәстүр бойынша Жайық бойында көшіп-қонатын. Ал қыс айларында Жайықтың оң жағалауында қыстайтын еді. Алайда патша үкіметінің Жайық бойына көшіп-қонуға тыйым салуына байланысты ол мүмкін болмай қалды. Сол себепті Кіші жүз бен Орта жүз қазақтарының 1773-1775 жж. Е. Пугачев бастаған шаруалар соғысына белсенді қатысуы кездейсоқ емес еді. Ол патша үкіметінің жерге қатысты қысымының күшеюінен еді. Мысалы, Кіші жүз қазақтары Е. Пугачев көтерілісі кезінде Жайық бекінісін қоршауға, Кулагин бекінісін алуға қатысты. Екі мың қазақ сарбазы Орынборға шабуыл жасауға қатысты. Орта жүз қазақтары Пресно-горьковский бекінісіне шабуыл жасап, басқа да соғыс қимылдарына қатысып, қатар-қатар тұрған бекіністерге қауіп тендірді. Е. Пугачев көтерілісі басылғаннан кейін де Кіші жүздеп жер мәселесі күрделі күйінде қала берді. Аса күрделі мәселе қазақ руларының дәстүрлі көші-қон жүйесінің бұзылуы болатын. Оған қоса жайылым жерлер тарыла бастады. Қыс айларында қыстауға Жайықтың арғы бетіне көшу тек 1782 жылы ғана мүмкін болды. Оның өзінде де шекара басшылары ханға арнайы рұқсат беріп, ақы төленуі тиіс болды. Бұндай күрделі жағдайда Кіші жүз ханы Нұралы Ресей әкімшілігімен қалыптасқан өзара сенімді қарым-қатынасын пайдаланып, ең алдымен халық мүддесін ойлауы керек болатын. Алайда, ол бұл мәселені басқаша шешті: қазақтардан Жайықтың арғы бетіне өту мен казактардың қолына тұтқынға түскендерді босату үшін алым-салық жинады. Қомақты қаржының бір бөлігін өзіне қалдыруды да ұмытпады. Ханның рұқсат беруі тек ханның ғана емес, сонымен қатар Жайық казактарының ағамандарының кірісті кәсіпшілігіне айналды. Нұралы ханның мұндай іс-әрекеті қарапайым халықтың ғана емес, сондай-ақ сұлтандар мен ру басыларының, билердің заңды наразылығын туғызды. Бұл Кіші жүздегі саяси ахуалды мүлде шиеленістіріп жіберді. Хан беделін күннен-күнге төмендете берді. Ресейдің отарлық саясаты мен ханның іс-әрекетіне қарсы Кіші жүзде наразылықтар мен толқулар күшейе бастады. Оған қоса 1782-1783 жылдың қысында «жұт» басталды. Сол уақыттағы «жұт» турапы деректер мына жағдайларды суреттейді: «Гурьевтің ар жағындағы даладан көптеген малдар-

дың өліктерін көруге болады. Олардың саны мыңдаған жылқы және ірі қараны құрады. Қойлар мен басқа да ұсақ малдар есепке алынбады. Қазақтар тыйым салуға қарамастан өз еріктерімен Жайықтың «ішкі жағына» өтуін тоқтатпады. Ал бұл жерлерде оларды казактар қарсы алып, тонап отырды. 1783 жылы көктемінде казак әскерлері қазақтардың төрт мың жылқысын айдап алып кетті». Мұның бәрі көтерілістің шығуына түрткі болған еді

Көтерілісті ұйымдастырушы белгілі батыр әрі шешен, Е. Пугачев көтерілісіне белсене араласқан Байбақты руының ағаманы Сырым Датұлы болды. Көтеріліс 1783 жылы басталып, 1797 жылға дейін созылды. Көтерілістің халықтық сипат алуының себебі: патша үкіметінің отарлық саясаты, олардың қазақ жерлерін тартып алуы, бекіністердің салынуы, ғасырлар бойы қалыптасқан көші-қон жүйесінің бұзылуы, ресей әкімшілігі мен казак әскері тарапынан үздіксіз жасалып келген қысым мен күш көрсетуі, қазақ халқының қарапайым азаматтық құқықтарының шектелуі болатын. Оның үстіне Нұралы хан мен оның туыстары Айшуақ, Ералы, Досалы жыл сайын Орынбордан жалақы алып отыратын. Сондықтан да олар Ресейдің отарлық әкімшілігіне қызмет етті. Кіші жүздегі көші-қон мәселесі Нұралы хан ұйғарымымен шешіп отырды. Бұл жағдайдың бәрі халықты дала заңдылығында жоқ кіріптарлыққа ұрындырды.

Сырым Датұлы көтерілістің алғашқы кезеңін Орал әскери желісі бойындағы Ор бекінісіндегі казак әскерімен соғысудан бастады. Көтерілісшілердің ең негізгі күші Сағыз өзені бойына шоғырланып, ол көтерілістің негізгі ошағына айналды. Сырым Датұлының 2700 сарбаздан тұратын жасағы құрылды. Ал көтеріліске қатысқандардың жалпы саны шамамен 6-7 мың адамға жеткен.

Көтерілістің қозғаушы күші шаруалар болды. Сонымен бірге Нұралы ханның патша әкімшілігін ашық қолдап отырғанына наразы болған ру басылары мен билер де көтеріліске белсене қатысқан еді. Мысалы, 1785 жылы Ресей патшайымы ІІ Екатеринаға Кіші жүз ағамандарының жазған хатында: «Біз Кіші Орданың қырғыз-қазақ жұрты, барлық халқы, ханның маңайындағылардан басқа, Нұралы ханға ашулымыз... Біз патшадан жаманшылық көргеннен емес, ханның зұлымдығына байланысты сізбен ешқандайда ымыраға келе алмаймыз. Сондықтан ол орнынан алынбайынша, біз сізбен келіссөз жүргізіп, бітімге келмейміз деп, бірауыздан шештік», - деген талап қойған. Кіші жүздегі ұлт-азаттық көтеріліс Ресей әкімшілігін қатты алаңдата бастады. Сол себепті 1785 жылы Әскери коллегияның шешімімен қаңтар айында кетерілісті басу үшін генерал Смирнов бастаған тұрақты әскер жіберіледі. 1785 жылы көктемде көтерілісшілер Антонов бекінісі мен Жайықтың төменгі ағысындағы Сахарный бекінісіне шабуыл жасайды. Бірақ әскери горнизон

шабуылға дайын болғандықтан, қазақ сарбаздарына тойтарыс беріледі. Көтерілісшілер сол маңдағы басқа да бекіністер мен қамалдарға шабуылдарын жиілете түсті. Көтерілісшілердің күші барған сайын нығая бастады. Ал Кіші жүз ханы Нұралының патша әкімшілігімен байланысын күшейткенімен, халық алдындағы беделі төмендей берді. Ақсүйектер мен халықтың сенімінен айырылғаннан кейін Нұралы хан патша үкіметінен көмек сұрап, Орынбор әкімшілігінің қолдауына сүйенді. Өзімен «жауласқан» табын руының ауылынан қорғаныс іздеп көмек сұрады, сөйте отырып, Орал казак әскерінің атаманы Донсковтан «оларды басып алуын» талап етті. Басып алу нәтижесінде «...қырғыз-қайсақ халқы барлығы менен бөлініп кетті. Көшіп қонушылар Ембінің жоғарғы жағына Ойыл бойымен кетіп қалды», - деп, Нұралы хан генерал-губернаторға жазған хатында мәлімет берген. Кіші жүздегі хандық Биліктің дағдарысы жергілікті патша әкімшілігінің де алаңдаушылығын туғызды. Олардың Кіші жүздегі қазақтарды бұрынғысынша басқаруы мүмкін болмай қалды. Осындай жағдайда хандық билік жүйесіндегі қазақ қоғамын іштей ыдырату үшін Орынбор генерал-губернаторы генерал-поручик, барон Отто Игельстром бастаған патша әкімшілігі Кіші жүздегі хандық билікті жою саясатына кірісті. Барон Игельстром қарапайым халық пен «ақсүйектер» арасында жік түсіріп, Сырым Датұлының хандық билікке қарсы күресін пайдалануға тырысты.

1785 жылы шілде айында қазақ старшындары мен ру басшыларының құрылтайы өткізілді. Оған Кіші жүздің 32 руының 25-і қатысты. Құрылтайда

Нұралы ханды тақтан түсіру туралы шешім қабылданады. 24 шілдеде құрылтай шешімі Орынбор генерал-губернаторы Игельстромға тапсырылды. Ал, ол бұл шешімге қатысты өзінің қосымша пікірлерін жазып, «ханның беделсіздігі» туралы Петерборға мәлімет береді. 1786 жылы 10 мамырда Игельстром ІІ Екатеринадан Кіші жүздің барлық руларына жаңадан ағамандар тағайындап, жазалау тәртібін енгізуді өтінді. О Игельстромның Кіші жүздегі хандық билікті жою туралы әрекеті тарихқа «Игельстром реформасы» ретінде енді. Оның мәні не еді? Бұл реформа бойынша Кіші жүзде хандық билікті жойып, оны басқаруды Орынбор Шекаралық соты арқылы жүзеге асыруды көздеді. Кіші жүз аумағы үшке бөлініп, бұл бөліктердегі басқаруды жүзеге асыру үшін сот қызметін атқарушы төрағаға, елге танымал екі заседатель мен бір молдаға (жазбаша істі жүргізу үшін) тағайындау жоспарланды. Бұл істі жүргізетін шенеунектерге арнайы жалақы төленетін болды. Ру ағаманы мен сот төрағасы 200 сом, олардың көмекшілері мен заседательдер 50 сом, молда 100 сом жалақы алатын болды. Хандық билік жойылды.

1786 жылы 6 шілдеде ІІ Екатерина Нұралы ханды биліктен алу үшін (рес-

крипт) бұйрық шығарады. Ол алдымен Орынборға шақырылып, одан кейін Уфаға жер аударылады. Сөйтіп, оның тағдырын патша әкімшілігі шешіп, сонда

1790 жылы қайтыс болады. 1786 жылы Орынбарда Шекаралық сот, ал 1787 жылы жазалау ұйымы құрылады. Бірақ бұндай әкімшілік басқару жүйесін Кіші жүздің бүкіл аумағына тарату мүмкін болмады. Өйткені іс жүзінде билік ру ағамандарының қолында болатын. Осылайша Игельстром реформасы жүзеге аспай қалды. Біріншіден, ол қазақтардың далалық заңдарына сәйкес келмеді. Орынбор әкімшілігі енгізген тәртіптерді тағайындалған сот төрағаларының өздері де жете түсіне алмаған еді. Екіншіден, хандық билікті бірден жоюды патша үкіметі қауіпті деп санады. Себебі қазақ халқының наразылығын басып алмай, бұндай саяси

қадамға бару көтерілісті одан әрі өршітіп жібереді деп сескенген болатын. Сонымен бірге 1789 жылы 14 шілдеден Француз буржуазиялық революциясы Бастилияны шабуылмен басып алып, «Азаматтар мен адам құқығы туралы Декларация» қабылдаумен аяқталғаны белгілі. Нәтижесінде Францияны Республика деп жариялап, король ХVІ Людовик жазаға тартылған еді. Міне, осындай жағдайдан қорыққан патша үкіметі Кіші жүзге енгізіліп жатқан жаңалықтарды тоқтата тұруына тура келді. Және де О. Игельстром қызметінен босатылды. Ал оның орнына келген губернатор А. Пеутлинг хандық билікті қалпына келтіру бағытын ұсынды.

1790 жылы көтерілісшілер жасағы Ойыл өзенінің маңына қайта шоғырланып, Елек қорғанысына шабуылға дайындала бастады. Осы жылдың тамыз айында Уфада Нұралы хан қайтыс болғаннан кейін, патша әкімшілігі 1791 жылы оның інісі Ералыны Кіші Жүзге хан етіп тағайындайды. Нұралы ханның тақтан тайдырылуы мен О. Игельстромның қызметтен босауы Сырым Датұлы сарбаздарының біраз бөлігінің елдеріне қайтуына әсер еткен болатын. Сол себепті көтерілісшілердің әскери күші едәуір әлсіреп қалған-ды. Ал жаңа губернатор болса Сырым батыр көтерілісін біржола басуды қолға ала бастады. Ералы хан ағасы Нұралы ханның саясатын одан әрі жалғастырып, Сырым Датұлына қарсы күресті қайта бастады. Міне, сондықтан да Орынбор әкімшілігі оған жан-жақты қолдау білдірді. Осындай жағдайлардың барлығы көтерілістің қайта өршуіне әкеп соқты. 1792 жылы жазда көтеріліс бүкіл Кіші жүз аумағын қамтыды. Сол жылы күзде Сырым Датұлы Елек қаласын шабуылмен басып алуға әрекет жасады, бірақ та бұл мүмкін болмай қалады. Бұдан былай күшінің жеткіліксіздігіне көзі жеткен Сырым батыр күрестің

түрін өзгертіп, партизандық соғыс әдісіне көшеді. Кіші жүздегі кетерілістің ұзаққа созылуына алаңдаушылық білдірген ІІ Екатерина Сырым Датұлын ұстауға жарлық береді.

1794 жылы Ералы хан қайтыс болып, патша үкіметі тағы да жаңадан хан

тағайындауға мәжбүр болды. Тек екі жылдан кейін ғана, яғни 1796 жылы қазанда Нұралының ұлы Есім хан болып тағайындалады. Есім хан Сырым Датұлы сарбаздарының шабуылдарынан сақтана отырып, өзінің бүкіл ауылымен шекаралық бекіністер маңында көшіп-қонуға шешім қабылдайды. Ал өзінің ордасы ретінде Мерген форпостын таңдап алды. Бұған қарамастан көтерілісшілер 1797 жылы 27 наурызда хан ауылын шауып, Есімнің өзін өлтіреді. Бұл кезде Орынбор губерниясының генерал-губернаторы болып қайтадан барон Игельстром тағайындалған еді. Бұл жолы енді, патша әкімшілігі жаңа әдіске көшеді. 1797 жылы тамызда Кіші жүзде Хан кеңесі құрылады. Оның төрағалығына Әбілқайырдың ұлы, жасы егде тартқан Айшуақ сұлтан тағайындалады. Хан кеңесіне Сырым Датұлы

да шақырылады. Жазалаушы отрядтан қаша отырып, көптеген сарбаздарынан айырылған С. Датұлы 1797 жылы 30 тамызда мыңға жуық жасағымен Хан кеңесіне

келеді. Хан кеңесіндегі келіссөздерден кейін Сырым батыр күресті тоқтататынын жариялайды. Бұл жолы Хан кеңесі Кіші жүзді саяси дағдарыстан шығаруда қабілеттілігін керсетті. Соған байланысты 1797 жылы қазан айында Айшуақ хан болып тағайындалады. Ал бұл 14 жылға созылған С. Датұлының қозғалысының жеңілісінің көрінісі болатын. Кіші жүздегі қазақтардың Сырым Датұлы бастаған ұлт-азаттық көтерілісі патшалық Ресейдің отаршылдық саясатына қарсы бірінші ашық бас көтеру болды. С. Датұлын ІІ Екатерина мен Игельстром Кіші жүзде хандық билікті жою үшін кейбір жағдайларда пайдаланған да еді. Дегенмен Сырым Датұлы бастаған халық қозғалысы біраз уақыт болса да патша үкіметінің отарлық

саясатын тежеді және Ресей үкіметін қазақтардың мүддесімен санасу керектігіне көздерін жеткізген еді. Өйткені кетеріліс аяқталғаннан кейін патша үкіметі қазақтарға Жайықтың сол жағына көшіп-қонуға рұқсат беруге мәжбүр болған еді. Бұл Сырым батыр бастаған көтерілістің нәтижесіз болмағанын дәлелдесе керек.

Кіші жүздің соңғы ханы ресми түрде бекітілген Шерғазы (Серғазы) Айшуақұлы болды. Қазақ тарихын зерттеуші орыс ғалымы А.И. Левшин оның хан

тағына отыру салтанатын былай суреттейді. «Ол кездегі сауатсыз азиаттықтарға хан атағының қаншалықты маңызды екенін көрсету үшін орыс үкіметі оны үнемі сән-салтанатпен әрі түрлі рәсімдермен өткізіп отырды. Бұл дәстүр Кіші жүздің ханы болып Нұралы сайланған кезден бастап жалғасып келе жатыр .. мысал ретінде 1812 жылы болған Кіші орданың бұрынғы сұлтаны, Айшуақұлы Шерғазыны Орынбор маңында хан тағына отырғызу салтанатын сипаттайық. Орынбор әскери губернаторы, князь Волконский Ресей императорының сайлауды бекіту туралы шешімі жарияланғаннан кейін салтанатты жиынның күнін белгілеп, ханның өзіне және белгілі сұлтандар мен ру басыларына, сондай-ақ қырғыз ағамандарына 23 тамызда Оралдың сол жақ жағалауына халқымен көшіп келуін ескертті. 22 тамызда бір штаб-офицері бірнеше обер-офицерлерімен және тілмаштармен далалық өлкеге жіберілді. Олар шекара маңына жақын көшіп келген ханға келесі күні салтанатты рәсім болатындығын жеткізеді. 23 тамызда бекіністен таңғы сағат 7-де 3 зеңбіректен оқ атуымен салтанатты рәсім басталатынын паш етеді. Ал сағат 8-де штаб-офицері екі обер офицерімен және қарауылмен Шерғазыға келіп, дайындықтың әзір екенін баяндап және оған салтанат өтетін жерге келуін сұрайды. Сондай-ақ оған күйме мен екі арба жіберіледі. Жіберілген штаб офицер және тілмашпен бірге күймеге ханның өзі және бір сұлтан екеуі отырады; арбаға құрметті

сұлтандар мен оның маңайындағылар отырады. Хан күймесі алдында екі офицер, төрт урядник жүріп отырды, ал соңында елу казак еріп жүрді. Ал салтанатты топтың соңынан атты қырғыздар (қазақтар - авт) ілесті. Осы уақытта хан өз киіз үйінен шыққан кезде, белгіленген уақытта бекіністен әскери губернатор да шығады. Екі жақ та келіп жеткен уақытта, салтанат өтетін жерде қарулы әскерлер құрмет керсетіп, барабандар соғылып, музыка ойналады. Қарулы әскер құрамында: 200 Орынбор казактары, бір татар полкі, 300 башқұрттар, гарнизондық жаяу әскер полкі және артиллериялық рота болды. Әскери губернатор ханмен бірге дайындалған орынға көтеріліп, жиналған халыққа Жоғары мәртебелі патша ағзамның Шерғазыны хан етіп бекіткенін жариялайды және императордың грамотасын орыс және татар тілінде оқуға бұйрық берді. Сонан кейін хан кілем үстіне тізесін бүгіп, Құранның алдында Ресейге адалдығы жөнінде салтанатты түрде ант береді, алдын ала дайындалып бекітілген антты мұсылман діни басқармасының өкілі оқып, хан оны қайталап тұрды. Негізінде дайындалған антын оқи бастады. Соңында құранды

сүйіп, оны басына көтерді, одан кейін ресми қағазға қол қойылатын орынға өзінің мөрін басты. Содан соң қатар тізіліп тұрған артиллериядан 12 рет оқ атылды және қамалдан 11 рет алты қарудан оқ атылды; мылтықтан оқ атылып, барабандар соғылды және тағы да музыка ойналды. Осы аралықта ханға Сарайдан арнайы жіберілген құндыз ішік кигізілді, өте қымбат жібекпен қапталған шапан жабылды, баскиім кигізіп, оның аты жазылған алтын қылыш тапсырылды. Баскиімді генерал-майор кигізді, ал ішікті иығына жапқан полковник болды, қылышты подполковник тапсырды. Соңында әскери губернатор оған императордың хандық билікке лайықтылығы жөніндегі грамотасын тапсырды, ол оны сүйіп, басына көтерді. Осыдан кейін халық тарайды, бірақ әскери губернатор түс ауа төрттердің кезінде ханға арнайы күйме мен арбалар жіберіп, нөкерлерімен бірге түстік асқа шақырады, Бөлмеге кіре берісте музыка ойнап тұрады. Түстік кезінде, император әулеттері үшін, оның денсаулығы үшін шексіз мөлшерде шарап ішілді; түстік аяқталысымен бал ұйымдастырылды. Келесі күні қырғыздарға (қазақтар - авт.) далада ешбір рәсімдерсіз ас берілді. Ал, үшінші күні далада қоштасу түстігі беріліп, көптеген сыйлықтар таратылды». Алайда Шерғазыны хан етіп бекіту салтанаты Ресей империясы үшін өте қолайсыз уақытта өткізілген еді. 1812 жылы Ресей тарихында Отан соғысының басталғаны белгілі. Бұл соғысқа әртүрлі әскери полктардың құрамында қазақтар да қатысқан еді. Қазақ жауынгерлерінің кепшілігі 24-26 тамызда Бородино деревнясы түбінде болған даңқты шайқаста көзге түсті. Көрсет-

кен батырлығы мен ерлігі үшін Ертіс желісі полктерінің бірінің солдаты Май-

лыбайұлы күміс медальмен марапатталды, ал І Тептяр полкінің старшинасы Сағит Хамитұлы ІІІ дәрежелі қасиетті Анна орденін Вязьма түбіндегі шайқаста көрсеткен ерлігі үшін алды. Атаман М. Платов қолбасшылық еткен казак әскерлерінің құрамында орыс армиясымен бірге Еуропаға жасалған жорықтарға Башқұрт полкі де қатысты. Осы полктің уряднигі Нарынбай Жанжігітұлы өзінің ержүректілігімен танылып, Веймар, Ганау, Майндегі Франкфурт түбіндегі шайқастарда және Парижді алудағы көрсеткен жауынгерлік ерліктері үшін Қасиетті Георгий орденінің толық иегері болды. Н.Жанжігітұлымен бірге бұл шайқастарда Әмен Байбатырұлы батылдығымен көрінді. Кейін оны халық тек батыр ғана емес, талантты ақын ретінде де мойындады.

1812 жылғы Отан соғысы Яков Беляков үшін екінші ірі әскери сын болды. Шоқынған қазақ Я. Беляков ІІІ Орынбор казак полкінің құрамында өз еркімен 1809-1810 жылдары орыс-түрік соғысына қатысып, даңқты қолбасшы М.И Кутузовтың өз қолынан марапатқа ие болған еді. 1812 жылы Отан соғысына қатысқан қазақтардың қатарында өз өтініштері бойынша халық жасақтарына сұранғандар да болған. Өз еріктерімен халық жасақтарына жазылғандарға ұлттық киімдерін киіп жүру рұқсат етілген. Олар қылыш, найза және мылтықтан басқа, садақ пен жебені де асқан шеберлікпен пайдаланды. Ол жөнінде 23-жеңіл атты-егерлік бригаданың қолбасшысы, полковник барон де Марбо жоғары бағалай келе, оларға «Амур» деген

лақап ат тағылғанын ерекше атап көрсетеді. «Қазақ, башқұрт немесе татар атты жауынгерінің мықты да шебер қолымен атылған кішкентай жебе жаудың тура көзіне немесе тамағына дәп тиеді. Олардың нысананы дәл көздейтіні және атқан оқтарының күштілігі сондай, 15 сажень қашықтықтан атқан оқтары адамды ғана емес, сондай-ақ атты да тесіп ететін болған».

Қазақ халқының Е. Пугачев бастаған шаруалар соғысына қатысуы, Сырым Датұлы бастаған ұлт-азаттық көтерілісін белсенді қолдауы және Ресейдегі Отан соғысына өз еріктерімен қатысуы отаршылдық үстемдік пен басқыншылыққа қарсы халықтың санасы мен жауынгерлік рухы жаңа сапалық деңгейде қалыптаса бастағанын айқындап берді.

**Бөкей хандығының құрылуы. Исатай Тайманұлы мен Махамбет Өтемісұлының басшылығымен болған шаруалар көтерілісі**

«1801 жылы Рождество мейрамының алтыншы аптасының дүйсенбісінде патша Павел таңғы төрт пен бестің арасында оянып, сағат тоғыздарға дейін өзіне берілген құжаттармен жұмыс істеді. Бұл 11 наурыздағы таң ол үшін соңғы күн еді. Сол күні император Павел алты заңға қол қойды, соның ішінде «Қырғыз халқының Еділ мен Жайық өзендері арасында көшіп жүрулеріне рұқсат» берілуі жөніндегі арнайы заң да бар болатын»|. Кавказ әскери желісінің басшысы генерал-лейтенант К.Ф. Кноррингке жазылған жарлықта былай делінген: «Кіші орданың хан кеңесінде төрағалық етуші Нұралы ханның баласы Бөкей сұлтанды, шын жүрекпен қабылдай отырып, оның қай жерге кешіп-қонғысы келсе, сонда көшіп-қонып жүруіне рұқсат етемін, және оған деген ризылығымды білдіретін өзімнің бейнем салынған алтын

медальді қара лентамен мойнына тағып жүру үшін сыйлаймын». Сөйтіп, Жайық пен Еділ өзендері аралығының төменгі сағасында жаңа этнотерриториялық бірлестік құрылды. Ол патша чиновниктерінің ресми құжаттарында Бекей Ордасы (1819 ж. дейін) немесе Ішкі Орда (1824 ж.) деп аталды. Патша үкіметі мұндай саяси қадамды Кіші жүздегі Сырым Датұлының көтерілісінен кейін жағдайды реттеу мақсатында жасаған еді. Хандық биліктің жойылып, кейіннен қайтадан қалпына келтірілуі, көптеген мал жайылымдарынан айырылған халықтың наразылықтарын өз мақсаттары үшін өте шебер пайдаланған сұлтандар арасында қайтадан алауыздық басталды. Халық наразылығының алдын алу үшін қазақтардың біраз бөлігін Едіп мен Жайықтың аралығына көшіру арқылы жер мәселесін шешу де ойластырылды. 1771 жылы 30 мың қалмақ отбасы Еділдің арғы Бетіндегі даланы тастап, Жоңғарияға көшіп кеткелі бұл жерлер бос жатқан болатын. 1801 жылдың соңында Жайықтың ішкі жағына өзіне қарайтын ауылдарымен Бөкей хан өзі кешіп барды. Ал 1802 жылы 31106 жанды құрайтын 6266 шаңырақ көшкен. Бөкей Ордасы құрылғаннан кейін халықтың шаруашылығы да түзеле бастаған. Бөкей Ордасының енді өздерінің сансыз жылқы үйірлерімен атағы шыға бастады. Деректер мәліметіне қарағанда олардан орыс өнеркәсіп иелері ең ірі әрі семіз қойларды сатып алып отырған. 1812 жылғы есеп бойынша Бөкей Ордасында 33400 түйе, 187000 жылқы, 92.500 ірі қара және 1737500 қой болған екен. Ал малдың жаппы саны 2050400 басты құраған. 1813-1814 жылдары қыс ауыр болып, мал арасындағы өлім-жітімнің көптігіне қарамай шаруалар күйзеліске ұшырамаған. Мұрағат деректері бойынша 1814 жылы шілдеде 348710 бас саудаға түскен малды есептегенде Ордадағы

малдың жалпы саны 2026700-ге жеткен. Бөкей хандығының аумағы шығыстан батысқа қарай 380 шақырымды, солтүстіктен оңтүстікке қарай 200 шақырым жерді қамтып, Астрахань, Саратов, Орынбор губернияларынан Жайық бойындағы әскери бекіністермен және солтүстік Каспий аймағымен шектесіп жатты. 1812 жылы 7 шілдеде Ішкі Ордада ресми түрде Бөкей хан болып жарияланды. Құжаттар куәаландырғандай хан келбетті, бойы орта бойлыдан сәл ұзындау, толықша болып келген. Атқа салмақты денесіне қарамастан бір адамның көмегімен өте жеңіл отыратын және күнде ат үстінде жүретін. Бөкей хан үлкен ақ киіз үйде тұрды; бірнеше кілем төселген төрдегі жоғарылау жерде отыратын. Сондай-ақ ол үстіне венециандық қызыл барқыттан алтын жіппен көмкерілген шекпен киіп жүрді; басына киген биік баскиімі де қызыл түсті алтын жіппен көмкеріліп, иығына қара құндыз жамылды. Мойнына І Павел сыйлаған алтын медальді тағып жүрді. Бекейдің өз замандастарының айтуына қарағанда: «Ол үйдің әдемі көркем болып тұруы үшін, жыл сайын мыңға жуық қоңды қойларын барқыт, алтын, парча, інжу, маржан тастарға айырбастап отырған».

ХІХ ғасырдың екінші ширегінде Бекей хандығында оның баласы Жәңгір хан (1824-1845) билігі кезінде жерге жеке меншік пайда болды. Жәңгір ханның иелігінде 400 мың десятина (1 десятина - 1,6 га) жер болды, ал оның інісі Меңдігерей дәл осындай мөлшеріндегі жайылымды иеленді. Ордадағы 25-30 дәулетті бай отбасылары хандықтың барлық жерінің 88%-ын иелік етті. Осындай жағдайда халықтың үштен бірі жерсіз қалды. Қарапайым шаруалар осындай ірі жер иелерінен жерді жалға алуға мәжбүр болды. Бөкей хандығының саяси құрылымында да өзіндік ерекшеліктері болды. Жәңгір хан тұсында ру басыларын ханға жақын адамдардан патша әкімшілігі тағайындады. Сот жүйесі Хандық кеңестің мүшелері болған билердің қолында болды. Хан руларға жайылымдарды бекітіп, жерді меншікке берді. Оның басқару әкімшілігі сұлтандардан тұратын ханның он депутатынан құралды. Олар жергілікті жерлердегі мәселелерді ханның атынан шешіп отырды. Ханның жанында кеңесші ұйым - Хандық кеңес болды. Оған 12 би - әрбір ру көсемдерінен бір адам кірді. Олар Хан Ордасына орналасты Сонымен қатар әртүрлі тапсырмаларды орындайтын жасауыл қызметіндегі 12 ағаман қызмет атқарды. Олардың барлығын, тіпті молданың өзін де хан тағайындады және олардың барлығы тікелей ханға тәуелді болды. Сонымен Жәңгір хан кезінде бұрынғы басқару жүйесі өзгеріп, Бөкей хандығында патша өкіметінің мүддесін қамтамасыз ете алатын бюракратиялық ұйымдасқан аппарат қалыптасты. Бұл патша әкімшілігінің Ішкі Ордада отарлық саясатты жүзеге асыру мақсатында жасалған саясат еді. Соп себепті Бөкей хандығында отарлау саясаты күшейе бастады. Қарапайым халық екі жақты қысымға түсті. Бірі Жәңгір ханның жер мәселесі бойынша жүргізген әділетсіз саясаты болса, екіншісі патша үкіметінің отарлық саясаты болды. Ордадағы жер дағдарысымен бірге салық мөлшері өсті және патша чиновниктері қазақ халқының қарапайым азаматтық құқықтарын өрескел бұзып отырды. Онымен қоса Жәңгір хан мен оның туыстарының, әсіресе Қарауылқожа Бабажановтың халыққа қысым керсетуі шектен шығып жатты. Мұның бәрі халықтың наразылығын туғызды. 1836 жылы Беріш руының ағаманы,

батыр Исатай Тайманұлының (1791-1838) басшылығымен шаруалар көтерілісі басталды. Ал оның серігі батыр әрі ақын Махамбет Өтемісұлы (1804-1846) болды. Исатай Тайманұлы ауыл-ауылды аралап, казактар мен байлардың жерлерін тартып алуға шақырды. Кетеріліс болған аймақтарда хандық билік пен отарлық әкімшіліктің қызметін тоқтатып тастады. 1837 жылдың жазы мен күзінде кетерілісшілердің Жәңгір ханға қолдау көрсеткен ауылдарға шабуылдары басталды. 1837 жылы қазанда Исатай Тайманұлы Жәңгір ханның ордасын қоршауға алу жөнінде шешім қабылдайды. Көтерілісшілер саны бұл кезде 2 мың адамға жеткен болатын. Көтерілісті басуға подполковник К. Гекке басқарған астрахандық және Жайық казак отрядтары мен екі зеңбірегі бар хан жасағынан құрылған, барлығы мыңнан астам солдаты бар ірі қарулы күш жіберілді. 1837 жылы 15 қарашада Тастөбе деген жерде таңсәріде жазалаушы отряд пен көтерілісшілер арасында шайқас басталды. Шайқаста зеңбіректі пайдаланудың үлкен артықшылығы бар еді. Көтерілісшілер жүзге жуық адамынан айырылып, шегінуге мәжбүр болды. Жазалаушы отряд көтеріліс басшыларын қолға түсіре алмады. Патша әкімшілігі Исатай Тайманұлын ұстап берген адамға 500 сом күміспен сый берілетінін жариялады. 13 желтоқсанда түнде Исатай жасағы Жаманқала форпосты арқылы Жайық өзенінің арғы бетіне өтіп кетті. Исатай мен Махамбет шашырап кет-

кен көтерілісшілерді қайта біріктіріп, 1838 жылы көктеміне қарай біршама күш жинады. Бұл хабарды естіген бойда оларға қарсы тағы да жазалаушы отряд жіберіледі. Бұл жазалаушы отрядты да К. Геке басқарды. Оның қарамағында 200

орынборлық казактар, 150 жайық казактары, екі зеңбірегі бар желілік батальонның бес жүз солдаты болды. 1838 жылы 12 шілдеде Қиыл өзені бойындағы Ақбұлақ деген жерде шешуші шайқас болды. Шайқаста көтерілісшілердің 500 жуық адамы бар негізгі тобы талқандалды. Исатай Тайманұлының өзі де қаза тапты. Ақбұлақ шайқасынан кейін шаруалардың қарсылығы бәсеңдей бастады. Жазалаушы отрядтар көтеріліске қатысушыларды аяусыз жазалауға кірісті. Оларды ауыр соққыға жығып, мал-мүліктерін тәркіледі, өмірлік жер аударылды, каторгапық жұмысқа жіберілді. 1836-1838 жылдары болған Исатай Тайманұлы мен Махамбет Өтемісұлы басқарған көтеріліс те осылайша жеңіліспен аяқталды.

**Жоламан Тіленшіұлы және Саржан Қасымұлы бастаған көтерілістер**

ХІХ ғасырдың 20-жылдарында Елек өзенінің бойына 29 бекіністен тұратын Жаңа-Елек әскери желісі салынды. Жайық пен Елек бойындағы Кіші жүздің табын руының ең шұрайлы 7 мың десятина жері тартып алынды. Бұл жерлерге орыс шаруалары мен казақ әскері орналаса бастады. Бұл табын руының батыры Жоламан Тленшіұлы бастаған Кіші жүз қазақтарының көтерілісінің негізгі себебіне айналған еді. 20-жылдардың басында Жоламан батыр қазақтардың өз жеріне иелік ету жөніндегі құқықтарын патша әкімшілігімен бейбіт түрде шешуге әрекет жасаған болатын. Орынбор губернаторы Эссенмен жазысқан хаттары да нәтижесіз қалды. Сөйтіп, 1823 жылы Жоламан батыр Ресейге қарсы күреске шығатынын жариялайды. Оның себебін Елек өзені бойына тұрғызылған әскери мекемелер үшін, «бұрын ол қазақтардың мал өсіруге ыңғайлы жері болды, ал енді оларға тақыр далаға көшуге тура келді» деп түсіндіреді.

1835 жылы Жоламан Тіленшіұлының көтерілісі кең құлаш жая бастады. Ол отаршылыққа қарсы сипат алды. Өйткені, 10 мың км: құрайтын Ор мен Тройцк бекіністері арасындағы жерлердің тартып алынуына байланысты қазақтың жағалбайлы, жаппас, алшын, арғын, қыпшақ, рулары көтеріліп, Жоламан батырға қолдау білдіре бастаған еді. Бұл аймақтағы рулардың жағдайы қиындап кетті. Олар еріксіз шекаралық жерлерге жақын көшуге мәжбүр болды. Ал оп үшін үлкен көлемде ақы телеп отырды. Қазақтар мұндай әдіпетсіздікке наразылықтарын білдіріп, желіпер бойындағы бекіністерге, сауда керуендеріне шабуыл жасай бастады.

1837 жылы Орта жүзде Кенесары Қасымұлының басшылығымен көтеріліс

басталған кезде, Жоламан Тіленшіұлы оған бірден қолдау көрсетті. Ол Кіші жүз руларының біразын біріктіріп, оларды Кенесары көтерілісіне қосылуға шақырды. 1838 жылы Бакей Ордасында И. Тайманұлы мен М. Өтемісұлы бастаған көтеріліс жүріп жатқан. Сөйтіп, қазақ жеріндегі көтерілістер кең құлаш жая бастады. Жоламан батыр жасағы 3000 адамға жетті. Кетерілісті басуға патша үкіметі үш жазалаушы отрядын жіберді. Ор бекінісінен шыққан полковник Мансуров, Орынбордан полковник Падуров және Елек бекінісінен полковник Геке бастаған отрядтар өз міндеттерін орындай алмады. Қазақ халқының ұлт-азаттық қозғапыстарында Абылай хан ұрпақтарының алатын орны ерекше. Абылай ұрпақтары отарлық саясатқа қарсы шығып қана қойған жоқ, олар Қазақ хандығын қалпына келтіру бағытында Ресей патшалығымен бітіспес саяси күрес жүргізді.

Саржан Қасымұлы бастаған көтерілістің шығуына түрткі болған 1822 жылғы «Сібір қырғыздары туралы Жарғының» енгізілуі еді. 1824 жылы Қазақ даласында алғашқы округтық приказдарды ашу үшін екі экспедиция ұйымдастырылған болатын: біріншісі полковник Броневскийдің басқаруымен Қарқаралыға, екіншісі полковник Григоровскийдің жетекшілігімен Көкшетауға жіберілді. Броневский экспедициясы Қарқаралы аймағына жеткен бойда жергілікті қазақтар оған қарсы бірден күреске шықты. Бірақ та, қазақтардың қарсылықтарына қарамастан. приказдар ашыла бастады 1824-1836 жылдар аралығындағы патша үкіметінің отарлық саясатына қарсы көтеріліске сұлтан Саржан Қасымұлы жетекшілік жасады. Саржан Қасымұлы округтық приказдарды жоюды, Қазақ даласынан орыс әскерлерін шығаруды және

бұрынғы қазақтың дәстүрлі заңдарын қайта орнатуды тапап етті. 1825-1826 жылдары көтерілісшілердің саны мың адамға жетті. Саржан сұлтан және ағасы Есенгелді екеуі ауыл-ауылды аралап, қазақтарды патша үкіметіне және оның сойылын соғушы сұлтандарға қарсы күрес жүргізуге шақырады. Өзінің ордасын Саржан Бұғалы және Тағалы сайына көшірді. 1826 жылы тамызда ол Қарқаралы округтық приказына шабуыл жасайды. Саржан Қасымұлы жасағына қарсы жүзбасы Карбышевтің жазалаушы отряды жіберіледі. Бұл отряд көтерілісшілердің приказды тапқандауына мүмкіндік бермеді. Карбышевтің экспедициясы кезінде жергілікті қазақтардан 100 қой, 36 жылқы, 10 сиыр тартып алынды.

1832 жылдың басында Саржан Қасымұлы тағы да белсенді күреске шығып, Қарқаралы округіндегі патша әкімшілігін қолдап отырған би-сұлтандардың ауылдарын шабады. Көтерілісшілерді басу үшін енді артиллериямен қаруланған жүзбасы Потаниннің отряды аттанады. Бұл отрядтың Саржан сұлтан жасағымен Сұлукөл сайына тақау жерде шайқасы болады. Кескілескен шайқас кезінде көтерілісшілердің көпшілігі осы жерде қаза болады. Бұл сәтсіздік Саржан Қасымұлын Ташкент әмірімен Ресейге қарсы күресу үшін одақ жасауға мәжбүр етеді. Ташкент билеушілері тарапынан ұсыныс қабылданып, Саржан сұлтан мен Ташкент әмірі едәуір әскери қолмен Орта жүз аумағына келеді. Бұл жағдай патша үкіметін қатты алаңдата бастады. Батыс Сібір генерал-губернатары Вельяминов жедел түрде бірнеше отрядты көтерілісшілерді басуға аттандырды. Көтерілісшілер бұл жолы да көп шығынға ұшырайды, Жазалаушы отрядтар Сарысу өзені бойындағы ташкенттіктердің екі бекінісін басып алады. Бірақ Саржан сұлтан мұндай сәтсіздіктерге қарамастан күресін жалғастыра береді. Ол аздаған жасағымен Ресей әкімшілігін қолдаушылардың ауылдарына, жолдарға, сауда керу-

ендеріне шабуыл жасайды. Вельяминов жазалаушы отрядтарға Саржан сұлтанды ұстап алуға бұйрық береді, бірақ олардың бұл әрекеттері нәтижесіз аяқталды. Алайда Саржан Қасымұлы Ташкент әміршілерінің опасыздығынан қаза тапқан еді. Бұл қайғылы оқиға 1836 жылы болды. Патша әскерінің қыспаққа алуына байланысты Саржан сұлтан Ұлы жүз жеріне өтіп кеткен болатын. Ондағы мақсаты

Ұлы жүз бен Сыр бойы қазақтарымен біріге отырып (Сыр бойында үш жүздің

қазақтары көшіп-қонатын), отаршыларға қарсы күресті жалғастыру еді. Бұдан

Ташкент билеушілеріне де қауіп төнуі мүмкін деп ұққан олар Саржан сұлтанды

балаларымен бірге жауыздықпен өлтірген болатын. Ал 1840 жылы Қоқан билеушілері Саржан сұлтанның әкесі Қасым мен ағасы Есенгелдіні де осылай өлтіреді. Бірақ Саржан Қасымұлының өлімі қазақ халқының азаттық қозғалысын тоқтата алмады, Ұлт-азаттық күресті Кенесары Қасымұлы жалғастырды.

**Кенесары Қасымұлы бастаған ұлт-азаттық көтеріліс. Қазақ мемлекеттілігі мен хандық биліктің қайта қалпына келуі**

Қазақ халқының өз жерлерін қайтарып алу жолындағы ар жерде бой көрсеткен шашыраңқы бас көтерулерімен басталған ұлт-азаттық қозғалыс бірте-бірте анағұрлым ұйымдасқан, жүйелі әрі мақсатты бола бастады Ұлт-азаттық қозғалыс барысындағы мұндай сапалық езгерістер Кенесары Қасымұлының (1802-1847) қозғалысына тән болды. Өйткен! оп алдында болған кетерілістерден сабақ алып, қорытынды жасаған еді. Біріншіден, белгілі бір аймақты ғана қамтыған қарсылықтар ешқандай нәтиже бермейтіндігіне көз жеткізді. Сол себепті бүкіл халықты көтеру қажеттілігі айқын болды. Екіншіден, қазақтардың ұлт-азаттық қозғалыста ортаазиялық хандықтармен одақтасудың қауіптілігін түсінді. Кенесары Қасымұлының бастаған көтеріністің басқа көтерілістерден басты ерекшелігі Қазақстанның барлық аумағын, яғни үш жүзді қамтуы еді. Көтеріліс барысында Кенесары әскерінің саны 20 мыңға дейін жетті. Хандық билік қайта қалпына келтіріліп, Қазақ хандығы қайта құрылды. Қазақ жерінің аумақтық тұтастығын қалпына келтіру, оның дербестігін сақтау туралы саяси талаптары Ресей императоры Николайға, Орынбор губернаторлары В. Перовскийге, В. Обручевке, Сібір губернаторы П. Горчаковқа, Орынбор Шекаралық комиссиясының төрағасы А. Генске жолдаған хаттарында ашық баяндалған. Кенесары жасақтарының алғашқы соғыс қимылдары Петропавлдан шыққан Ақтау бекінісінің казактарына шабуылымен 1837 жылы қарашада басталды. 1838 жылы мамырда көтерілісшілер Ақмола бекінісін қоршауға алып, оны өртеп жібереді. Содан соң Кенесары Қасымұлы өз жасақтарымен Кіші жүздің аумағындағы Торғай өзенінің бойына орналасты. Өйткені. Кіші жүз аумағында Исатай Тайманұлының және Жоламан Тіленшіұлының басшылығымен қазақтардың көтерілістері болып жатқандықтан, Кенесары оларды бір тудың астына біріктіруді көздеген болатын. Шынында да азаттық қозғалыс Кіші жүзді түгел шарпып, Кенесары көтерілісіне Жоламан батыр бастаған жасақтар қосылды. Кенесары Қасымұлы әскерінің қатары көбейіп, нығая түсті.

1839-1840 жылдары ол жазалаушы отрядтарға қарсы нәтижелі шайқастар жүргізді. Дегенмен Кенесары Қасымұлына екі майданда бірдей соғыс жүргізуіне тура келді. Солтүстікте патша үкіметінің жазалаушы отрядтарымен, ал оңтүстікте Сырдарияның теменгі ағысындағы қазақтарға билік жүргізген, бұған қоса жоғарыда айтыл өткендей, Кенесарының үлкен ағасы Саржанды, ал одан кейін оның әкесі Қасым сұлтанды және басқа туыстарын жауыздықпен өлтірген Қоқан билеушілеріне қарсы соғысты. 1841 жылы тамызда Кенесары Қасымұлы әскері Қоқан хандығының қол астындағы Созақ, Жаңақорған, Ақмешіт, Жүлек бекіністерін қоршауға алды. Бұл бекіністерді азат ету кетерілісшілердің жігері мен жауынгерлік рухын көтерді. 1841 жылы қыркүйекте қазақтың үш жүзі өкілдерінің Ұлытауда өткен құрылтайында Кенесары Қасымұлы бүкіл қазақ ханы болып жарияланады. Ол бұдан кейін Қазақ хандығын қайта қалпына келтіреді. Бұл жерде патша әкімшілігін қолдаған және өздерінің жеке бастарының қамы үшін Кенесарыға қарсы шыққан қазақтың беделді би-сұлтандары да жеткілікті болды. Олар Ақмола округының аға сұлтаны Қоңырқұлжа Құдаймендин, Кіші жүздің сұлтандары ағайынды Ахмет және Махмұт Жантөриндер, Айшуақ ханның ұрпақтары, сондай-ақ Кенесарының езінің кейбір туыстары да болды. Патша үкіметіне қызмет еткендерге қарсы Кенесары хан қатал жазалау шараларын жүргізді. Кенесары ханның қатал шараларына қарсы қазақ ауылдарында ашық бас кетерулер де болды. Мысалы, 1844 жылы жаппас руының ауылдары Наурызбай сұлтанға зекет салығын жинау кезінде қарулы қарсылық білдірді.

Ұлт-азаттық көтерілістің кең құлаш жайып бара жатқанынан Ресей әкімшілігі қорқа бастады. Көтерілісшілердің саяси талап-тілектерін және Кенесарының хан болуын заңсыз деп қараған І Николай үкіметі 1843 жылдың жазында кетерілісті басу үшін кең келемде әскери экспедиция ұйымдастырды. Бұл аскери экспедицияға старшина Лебедевтің 1900 солдаты бар отряды, сұлтандар А. Жантөрин мен Б. Айшуақовтардың жасақтары және подполковник Бизанов отрядтары қатысты. Алайда, бұл әскери іс-қимылдар ешқандай нәтиже бермеді. Көтерілісшілер жер жағдайын жақсы білгендіктен қаша отырып соғысу әдісін қолданды. Сонымен бірге Кенесары хан тыңшылық қызметті де жақсы жолға қойған еді. 1844 жылы шілдеде олар сұлтан А. Жантериннің отрядын талқандап, ал 14 тамызда Екатерина станицасына шабуыл жасап, ондағы елді-мекендерді өртеп, тұрғындарының біразын тұтқынға алды. Кенесары Қасымұлының мұндай аскери қимылдарынан сескенген патша үкіметі кетерілісті басу үшін екі әскери отряд құрады: бірі - полковник Дуниковскийдің басшылығымен Орынбор отряды, екіншісі - генерал Жемчужников басқарған Сібір отряды. Бірақ Кенесары әскері көп жағдайда жазалаушы отрядтардан құтылып кетіп отырды. 1 8 7 0 жылы «Еуропа жаршысы» (Вестник Европы) деген журналда жарияланган «Қыргыз сұлтаны Кенесары Қасымовтың бүлігі (1 8 3 8 -1 8 4 7 )» атты мақаласында Н. Середа: «Кенесары өлді, бірақ оның ерлігі мен ол туралы естеліктер, оның бейнесі аңыздар мен патриоттық өлеңдерде Ордада мәңгі қалды», - деп жазған. Патша үкіметі Кенесары Қасымұлы көтерілісін басуға қатысқандарға аямай сый-сияпат көрсетті. Мысалы, «құрметті» қырғыз Қалығұл Әлибековке Батыс Сібір генерал-губернаторы князь П. Горчаковқа Кенесарының басын тапсырғаны үшін пенталы «Георгиев күміс медалі» берілді. Қырғыз манаптары Ормон және Жантай Қоқан хандығына өздерінің достығы мен ризашылығы ретінде Кенесары сарбаздарының басы салынған екі арбаны жіберді. Ал, Қоқан билеушілері «Ташкент базарында бұл бастарды ұзын сырықтарға іліп қойған». Кенесары ханды өлтіргендері үшін кек алуға Қапал уезінің қазақтары қыр-

ғыз манаптарына қарсы жорық жасайды. Кенесарыны өлтіруге қатысқандардың бірнешеуі аяусыз жазаланды. Сондай-ақ Төрегелді манаптың ауылын шауып, өзін тұтқынға алып кеткен. Кенесары хан бастаған ұлт-азаттық қозғалысы осылай аяқталды. Бірақ ол қазақ халқының рухын жасыта алған жоқ еді.

Кенесары хан Ресей отаршылығымен және Орта Азия хандықтарының басқыншылығына қарсы күресу халықтың ауыз бірлігінсіз әрі бір орталыққа біріккен мемлекет құрылмайынша мүмкін емес екенін жақсы түсінді. Ол халық аңсаған Қазақ хандығын қайта құрды. Қазақ мемлекеттілігін қайта құру ісінде Кенесары Қасымұлы қазақ қоғамының сұлтандар, билер, байлар, батырлардан тұратын ықпалды тобының басым бөлігін өзінің соңынан еріте алды. Кенесары мемлекетінде хандықтың жеке мекемелерін басқарып, Хан Кеңесіне мүше болған батырлар маңызды рөл атқарды. Кенесары хан мемлекеттік басқару аппаратын құрды. Мемлекет басында хан отырды, оның жанында кеңесші орган - Хан Кеңесі жұмыс істеді. Ал оның құрамына батырлар, билер және өзінің туыстары енді. Шешуші дауыс ханның өзінде қалды. Хан Кеңесінде ішкі және сыртқы емірдің маңызды мәселелері талқыланды. Хандықта сот, елшілік, қаржы, аскер мәселесі және жеке мүлікті мемлекет қарамағына алумен айналысатын мекемелері болды.

Салық жүйесі енгізілді. Салық жинаудың негізгі мақсаты мемлекет қазынасын толтыру болатын. Бұл жергілікті салықтан мемлекеттік салық салуға

көшудің алғашқы қадамы еді. Кенесары хан малшыларға салынатын зекет салығы мен егіншілердің ұшыр салығын сақтап қалды. Ауыл салығы және т.б. көптеген алымдар жиналды. Мысалы 40-тан 100 басқа дейінгі табыннан бір мал, кейін әрбір 40 бастан бір бас алынды. Сол сияқты салық киім, қару, ат абзелдері түрінде де жиналып отырды. Жеке адам және үй салығы болмады. Егіншілер өнімінің оннан бір белігін теледі. Сауда керуендерінен баж сапығы алынды. Мысалы, бұхарлықтардың әрбір керуенінен 9 зат алынды. Кенесары хан дипломатиялық істерге ерекше маңыз берді. Ол Ресейдің лауазымды тұлғаларымен, ортаазиялық хандықтармен белсенді дипломатиялық жұмыстар жүргізді.

Жоғарғы сот билігі тікелей ханның өз қолында болды. Рулар арасындағы сот істерін билердің қолына берді. Сот реформасының негізгі мақсаты барымта мен өзара тартысты тоқтату болатын. Кенесары ру билері сотын жойып, оның құзыретін сайланып қойылатын билерге берді. Сот ісінде құн төлеу жүйесі сақталып қалды, оның негізгі жаңалығы құнды құлдарға да таратуы еді. Себебі Кенесары құлдыққа қарсы болды. Ол, әсіресе рулар арасындағы өзара қырқыс пен барымтаға қарсы табанды күрес жүргізді. Қазақтардың қарапайым азаматтық құқықтарына да біршама өзгерістер енгізіп, оған жалпы мемлекеттік маңыз берілді.

Кенесары хандығында кетеріліске көмек беруден бас тартқан адамдардың мүлкін тәркілеу мекемесі болды, оған Кенесарының қарындасы Бопай басшылық етті. Жергілікті жерлердегі билікті ханның өзі тағайындайтын жасауылдар атқарды. Ерекше тапсырмаларды орындауда төлеңгіттерді де пайдаланды. Атқару ісі қатаң түрде қадағаланып отырды, қателік жіберген жағдайда қатал жазаланатын болды. Хандықта 20 мың сарбаздан құралған армия ұйымдастырылды. Хан бас қолбасшы қызметін атқарды. Барлық әскери жорық жоспарлары әскери кеңесте талқыланды. Армияның құрылымы қазақтың дәстүрі ондық жүйесіне негізделді. Әскер ісін үйретудің тұрақты жүйесі қызмет істеді. Көтерісшілер арасында қашқын орыс солдаттары, башқұрттар, сондай-ақ қырғыздар, өзбектер, қарақалпақ, түрікмендер де болды. Әскери тәртіп өте қатаң болды, сатқындар елім жазасына кесілді Ал тәртіп бұзғандар «шік» жазасына тартылды, яғни кінәлінің басына қанжармен немесе қылышпен жарақат салынатын болды. Армияда қызыл және көк матадан кеуделеріне, иығына тігілген әскери дәрежені айырып-тану үшін арнайы белгілер тағылды. Қолбасшылар қызыл шұғамен қапталған қыны бар қылыш ұстады. Көтерісшілер қаруды негізінен өздері жасады, оқ-дәрімен атылатын мылтықтары мен бірнеше зеңбіректері де болған. Кенесары аскери дапалық барлау мен тыңшылық әдістеріне ерекше кеңіл бөлді. Барлаушылар мен тыңшылар жүйесі қарсыластарының ішінде де, әкімшілік орындарда да жұмыс істеді. Олар қазақтардың көңіл күйі, опардың билікке көзқарастары, қаскүнемдік ойлары туралы және т.б. маңызды мәліметтер жинап отырды. Кенесары қазақтар арасында егіншіліктің таралуына жағдай жасады. Ол сауданың дамуына да қолдау білдірді. одан салық арқылы пайда түсетінін жақсы түсінді. Жалпы Кенесары хан Қазақ хандығын қайта құру және оны реформалау арқылы дамыған мемлекет қалыптастыруға ұмтылдыды.

 **Жанқожа Нұрмұхамедұлы бастаған Сыр бойы қазақтарының көтерілісі**

ХІХ ғасырдың ортасында Сыр бойы қазақтарының жағдайы ете ауыр күйде болды. Себебі олар екі жақты ауыр езгіге түскен еді. Бір жағынан Хиуа, Қоқан хандықтарының езгісі, ал екінші жағынан Ресейдің отарлық саясаты. Сонау 1843 жылдың өзінде шекті руының батыры Жанқожа Нұрмұхамедұлы басшылығымен болған кетерілісте Қуаңдария бойындағы Хиуа бекінісі талқандалса, 1845 жылы Хиуа бекінісін қалпына келтіруге аттанған 200 мыңға жуық әскер талқандалды. Сондай-ақ қазақ жасақтары Жаңақапа бекінісін алды. 1847-1В48 жылдары Ресейдің Сырдария әскери желісіндегі бірінші қамал Райым бекінісіне хиуалықтар төндірген қауіпке қарсы Жанқожа батыр өз жасақтарымен орыс әскерлеріне бірнеше рет көмектескен-ді. Бірақ ХІХ ғасырдың ортасында Сырдария желісіне Ресей әкімшілігі казактар мен орыс шаруаларын белсенді түрде қоныстандыра бастады. 1853 жылы Орынбор губернаторы Б.Перовский Ақмешітті басып алды. Осылайша, Сырдария аскери желісі ұлғайып, нығайа берді. Бұл жағдай қазақ халқының ауқымды жерлерін бекіністер мен ондағы казактарға тартып әперуге әкеп соқты. Мысалы, 1857 жылы үш мыңға жуық қазақ отбасы өз жерінен қуылып, олардың жеріне қоныстанушылар орналастырылған. Отарлық езгінің күшеюі жер мәселесінің шиеленісуіне, патша әкімшілігінің алым-салықтарды өсіруіне әкеп соқты. Хиуа хандығымен де қатынас шиеленісе түсті. Өйткені, олар бұл аймақты өздерінің ықпалындағы жерлер деп есептеді. Мұндай екі жақты қысымға шыдамаған Сырдария қазақтарының көтерілісі 1856 жылы басталды. Оған Кенесары Қасымұлының кетерілісіне белсене қатысқан 90 жастағы шекті руының батыры Жанқожа Нұрмұхамәдұлы жетекшілік етті. 1856 жылдың аяғында Қазалы аймағын түгелімен көтерілісшілер басып алды. Жанқожа батыр 1500 жасағымен Қазалы форпосын қоршап алып, Солдат слободасын жойып жіберді. Көтерілісшілерге қарсы майор Болатов және Михайловтың басшылығымен әскери отряд жіберілді. Бірақ олардың әскери қимылдарынан еш нәтиже шықпады. Содан соң көтерілісті

басу үшін генерал-майор Фитингофтың зеңбіректермен қаруланған құрамында 300 казак, 320 солдаты бар қосымша әскери бөлім жіберілді. 1857 жылы 9 қаңтарда Арықбалық деген жерде шешуші шайқас болып, көтерілісшілердің саны 5 мыңға жетсе де жеңіліске ұшырайды. Жанқожа батыр қалған жасағымен Сырдарияның оң жағына, яғни Хиуа хандығына қарай өтуге мәжбүр болды. Олармен бірге 20 ауыл бірге көшіп кеткен еді. Сырдария қазақтарының көтерілісі осылайша жеңіліспен аяқталды. Жазалаушы әскери белімдер ауылдарды тонап. тек ірі қараның өзінен ғана 21400 бас малды айдап әкеткен.

Көп жылдар бойы патша өкіметіне Есет Көтібарұлы да қарсылық керсетті.

1847 жылы 18 маусымда Ембі өзені бойында олар Орынбордан шыққан жазалаушы отрядқа шабуыл жасайды. Бірақ та, қарсыластарының жақсы қаруланған күштеріне төтеп бере алмай жеңіліске ұшырап, кейін шегінеді. Есет батыр 1858 жылдың күзіне дейін күресін тоқтатпады. Осы жылдары Қазақ жерінің оңтүстігінде де отаршылдыққа қарсы ұлт-азаттық қозғалыстар өрши бастаған болатын.